સમી પોલીસ સુત્રોના જણાવ્યા મુજબ ઠાકોર જુમીબેન આત્મારામભાઇ ઉ.વ. 23 ગુરૂવારે રાત્રે 10:30 કલાકના સુમારે ઘરે ચુલા પર ચા બનાવી રહી હતી ત્યારે લાકડા ભીના હોઇ કેરોસીન છાંટતાં અચાનક ભડકો થતાં તેણે પહેરેલ કપડાં સળગી ઉઠ્યા હતા અને શરીરે ગંભીર રીતે દાઝી ગઇ હતી. યુવતીને પ્રથમ રાધનપુર રેફરલ હોસ્પિટલ અને ત્યાંથી ધારપુર સિવિલ હોસ્પિટલ ખસેડાઇ હતી. જ્યાં તેણીનું શુક્રવારે સારવાર દરમિયાન મોત થયું હતું. જે અંગે તેના કાકા હરચંદજી અમરતભાઇ રહે.જાખેલ ઉમેદપુરાએ પોલીસને જાણ કરતાં પોલીસે અકસ્માત મોત દાખલ કરી વધુ તપાસ હાથ ધરી હતી.